《春雨》
宋代·卫宗武

一自苍精涣号扬，如酥小雨酿春忙。
霏霏透入根荄脉，点点染成桃杏妆。
泽遍高深俱及物，气融枯槁亦生香。
老夫那复问芳讯，但愿三时协雨暘。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。